| Žiogelių-Genčų paminklas partizanams |
| --- |
| Genčų kaime 1948 m. žuvusių partizanų atminimo vieta |
| 

Žiogelių-Genčų paminklas partizanamsŽiogelių-Genčų paminklas partizanams

 |
| Koordinatės  | 

|  |
| --- |
| 55°58′36″š. pl. 21°17′05″r. ilg.﻿ / ﻿55.976693°š. pl. 21.284591°r. ilg.﻿ / 55.976693; 21.284591Koordinatės: 55°58′36″š. pl. 21°17′05″r. ilg.﻿ / ﻿55.976693°š. pl. 21.284591°r. ilg.﻿ / 55.976693; 21.284591 |

 |
| Vieta | Kretingos rajono savivaldybė |
| Seniūnija | Darbėnų seniūnija |
| Aukštis | 1,68 m |
| Naudotas | Pastatytas 2020 m. |

**Tipinis atminimo ženklas Genčuose žuvusiems Žemaičių apygardos Kardo rinktinės partizanams atminti** yra pietvakarinėje Kretingos rajono savivaldybės teritorijos dalyje, Žiogeliuose (Darbėnų seniūnija), 2,15 km į rytus nuo krašto kelio  **218**  Kretinga–Skuodas  ir 2,3 km į pietus-pietvakarius nuo rajoninio kelio  **2306**  Kūlupėnai–Darbėnai , šiaurės vakarinėje Tūbausių tvenkinio pakrantėje.

Tipinis atminimo ženklas (aut. dizaineris Romas Navickas) Genčuose 1948 m. gegužės 26 d. žuvusiems partizanams atminti

Paminklas
---------

Atminimo ženklas tipinis, trikampės stačiasienės Laisvės kolonos su Jogailaičių dvigubo kryžiaus siluetu viršūnėje pavidalo, suklijuotas iš dviejų statmenų šlifuotų granito plokščių, dažytas betono spalva, apačioje įtvirtintas į apskritą betoninį cokolį ir įbetonuotas žemėje.

Tipinio atminimo ženklo užrašas
Priekinėje (pietrytinėje) pusėje akmenyje iškaltas tekstas: „GENČŲ KAIME / 1948-05-26 / ŽUVO / ŽEMAIČIŲ APYGARDOS / KARDO RINKTINĖS / ŠTABO NARIAI // MYKOLAS KATKUS / JOKIMAS / G. 1921 M. / KAZYS ŠALNIS / VLADAS / G. 1927 M. // RYŠININKAS - RĖMĖJAS / JURGIS PAULAUSKAS / G. 1908 M." Užrašas paryškintas juodos spalvos dažais.

Paminklo aukštis – 1,68 m, sienelių plotis – 31,5 cm.

Istorija
--------

Agentų ir slaptų informatorių padedami, MGB Kretingos valsčiaus poskyrio stribai ir MGB vidaus kariuomenės 273-iojo šaulių pulko kariai 1948 m. gegužės 26 d. Genčų kaimo Degsnės miške apsupo ir per susišaudymą nušovė Žemaičių apygardos Kardo rinktinės štabo narius Mykolą Katkų–Jokimą (gim. 1921 m. Lazdininkuose) ir Kazimierą Šalnį (gim. 1927 m. Genčuose) bei vietos ūkininką, partizanų ryšininką-rėmėją Jurgį Paulauską (gim. 1908 m. Genčuose). Žuvusiųjų kūnai buvo parvežti prie MGB Kretingos valsčiaus poskyrio būstinės, o po kelių dienų užkasti už Kretingos miesto.

Žuvusiems partizanams atminti Lietuvos gyventojų genocido ir rezistencijos tyrimo centro ir Kretingos rajono savivaldybės administracijos iniciatyva priešais Degsnės mišką buvusioje Genčų kaimo žemėje, dabar priklausančioje Žiogeliams, 2020 m. pastatytas tipinis atminimo ženklas (autorius – dizaineris Romas Navickas). Mūšio ir žuvimo vieta yra į pietvakarius, miške kitapus Kunigupio upelio.

Šaltiniai
---------

1. ↑  Vakarų Lietuvos partizanų sritis. Atlasas: Kęstučio, Prisikėlimo, Žemaičių apygardos. – Parengė E. Jankauskienė, R. Trimonienė, D. Žygelis. – Vilnius, 2010. – P. 182, Nr. 48-8  
Julius Kanarskas. Kretingiškiai kovose dėl Lietuvos valstybingumo. – Klaipėda: Eglė, 2016. – P. 92, 122, 140, 150
2. ↑  2020 metų darbo ataskaita. – Lietuvos gyventojų genocido ir rezistencijos tyrimo centras. – Vilnius, 2020. – L. 44